‘102 નોટ આઉટ’ ત્રણ તારની ચાસણીથી બનાવી હોય એ હદે સ્વીટ છે અને ફિલ્મનો ટોન પણ આઉટ એન્ડ આઉટ હળવો છે. એટલે બાપા કચકચિયા હોય કે દીકરો બોચિયો હોય તોય આપણને ઈરિટેશન ન થાય, બંને વચ્ચે સિરિયસ તડાફડી બોલતી હોય તોય આપણને ધરપત હોય કે આ તો ‘ખોટું ખોટું’ છે! એક નાલાયક દીકરાને બાદ કરતાં ફિલ્મમાં કોઈ કહેતા કોઈ વિલન જ ન હોય. ઈવન મૃત્યુની વાત આવે તોય એટલી હળવાશથી કહેવાઈ જાય કે જાણે આઈસક્રીમ ખાવા જવાની વાત થઈ રહી હોય.